text: Mere uro i Dansk Folkeparti
  29 november 2013 kl. 06.20
  Endnu et medlem af Dansk Folkeparti i Esbjerg har meldt sig ud.
  Uroen i Dansk Folkeparti i Esbjerg fortsætter. Først valgt Freddie og Kim Madsen at fortsætte som løsgængere i byrådet, og nu har nummer fire på listen til kommunalvalget Dorit Klokmose meldt sig ud.
  I et brev, som JydskeVestkysten er i besiddelse af, skriver hun:
  - Jeg kan ikke være med i et parti, hvor formanden (Freddy Hyldgaard, red.) i den grad sætter medlemmerne op imod hinanden og favoriserer nogle enkelte medlemmer. Freddy Hyldgaards kone, den ekskluderede Anette Hyldgaard, forsøger at styre partiet, når Freddy ikke formår at gøre det, skriver Dorit Klokmose blandt andet.
  